Drie Junior Bokkapteins en ŉ Blitsbok in lostrio’sKwagga Smith (Foto raysrugby.com) Drie voormalige Junior Springbokkapteins aan die Blou Bulle se kant en die Blitsbok Kwagga Smith as lid van die Goue Leeus se lostrio is van die interessanthede in die twee Gautengse buurspanne vir Vrydagaand se Curriebekerwedstryd op Loftus. Die man wat baie mense voel moes Woensdag op die vliegtuig na Australasië gewees het, die binnesenter Rohan Janse van Rensburg, is ook na sy besering terug in Johan Ackermann se span. Hy sal egter in dié wedstryd buitesenter speel. Die Bulle het benewens die drie oud-kapteins van die Junior Bokke, Arno Botha (2011), wat flank toe skuif om vir Hanro Liebenberg (2015) plek te maak, en Ruan Steenkamp (2013), voorlangs ook vir Pierre Schoeman op loskop in die plek van Lizo Gqoboka gekies. Benewens die insluiting van Smith op flank vir die Goue Leeus, is die keuse van Robbie Coetzee ná sy besering bo Akker van der Merwe as haker ook ŉ interessante keuse in ŉ gedugte pak wat ook almal heelwat ondervinding van Superrugby het. Spanne – Blou Bulle 15 Duncan Matthews, 14 Travis Ismaiel, 13 Dries Swanepoel, 12 Burger Odendaal, 11 Jamba Ulengo, 10 Tian Schoeman, 9 Piet van Zyl, 8 Hanro Liebenberg, 7 Arno Botha (kapt.), 6 Ruan Steenkamp, 5 Marvin Orie, 4 RG Snyman, 3 Jacobie Adriaanse, 2 Jaco Visagie, 1 Pierre Schoeman. Bank: 16 Bandise Maku, 17 Martin Dreyer, 18 Nic de Jager, 19 Roelof Smit, 20 Andre Warner, 21 Joshua Stander, 22 Ulrich Beyers. Goue Leeus 15 Andries Coetzee, 14 Courtnall Skosan, 13 Rohan Janse van Rensburg, 12 Howard Mnisi, 11 Anthony Volmink, 10 Marnitz Boshoff, 9 Ross Cronjé (kapt.), 8 Ruan Ackermann, 7 Cyle Brink, 6 Kwagga Smith, 5 Lourens Erasmus, 4 Martin Muller, 3 Jacques van Rooyen, 2 Robbie Coetzee, 1 Dylan Smith. Bank: 16 Akker van der Merwe, 17 Corné Fourie, 18 Victor Sekekete, 19 Fabian Booysen, Dillon Smit, 21 Jaco van der Walt, 22 Jacques Nel.